*Projekts*

Jelgavas novada dome

**LĒMUMS**

Jelgavā

2024.gada \_\_\_\_\_\_\_\_\_\_\_\_ Nr.\_\_\_

**Par dzīvojamās mājas apsaimniekošanas un pārvaldīšanas tiesību nodošanu (Lietuvas iela 24, Elejas pag.)**

Izskatot dzīvojamās mājas Lietuvas iela 24 dzīvokļu īpašnieku pilnvarotās personas M. K. 2024.gada 14.marta iesniegumu (reģ. Nr.JNP/3-19.1/24/169) par dzīvojamās mājas Lietuvas iela 24, Elejā, Elejas pagastā, Jelgavas novadā (turpmāk- dzīvojamā māja) pārvaldīšanas un apsaimniekošanas tiesību pārņemšanu, konstatēts:

1. Pamatojoties uz dzīvojamās mājas Lietuvas iela 24 dzīvokļu īpašnieku 2024.gada 19.janvāra kopsapulces lēmumu, pilnvarota persona M. K. iesniegusi pieteikumu par dzīvojamās mājās pārvaldīšanas un apsaimniekošanas tiesību pārņemšanu.

Pieteikumam pievienots:

* 1. dzīvokļu īpašnieku 2024.gada 19. janvāra kopsapulces lēmums, ar kuru nolemts pārņemt pārvaldīšanā dzīvojamo māju un tai piesaistīto zemes gabalu;
	2. 2024.gada 19. janvāra starp dzīvokļa īpašniekiem un M. K. noslēgts līgums “Dzīvojamās mājas pārvaldīšanas pilnvarojuma līgums”.
1. Dzīvojamā mājā ir pieci dzīvokļi no kuriem četri ir reģistrēti zemesgrāmatā.
2. Saskaņā ar likuma “Par valsts un pašvaldības dzīvojamo māju privatizāciju” (turpmāk – Likums) 51.panta piekto daļu, pašvaldība nodod dzīvojamās mājas pārvaldīšanas tiesības ar dzīvokļu īpašnieku savstarpēju līgumu pilnvarotai personai, ja tā iesniegusi pieteikumu par dzīvojamās mājas pārņemšanu un ir ievēroti šādi nosacījumi:
	1. (..) dzīvokļu īpašnieku savstarpējs līgums noslēgts, ievērojot Likumā un citos likumos noteikto kārtību;
	2. iesniegts dzīvojamās mājas dzīvokļu īpašnieku kopības lēmums par dzīvojamās mājas kopīpašumā esošās daļas pārvaldīšanas un apsaimniekošanas pienākumu nodošanu (..) ar dzīvokļu īpašnieku savstarpēju līgumu pilnvarotai personai, kā arī dzīvojamās mājas pārvaldīšanas līgums;
	3. visi (..) savstarpēju līgumu noslēgušie dzīvokļu īpašnieki ir noslēguši Likuma [41.pantā](https://likumi.lv/ta/id/35770#p41) paredzēto pirkuma līgumu ar privatizācijas komisiju;
	4. (..) savstarpēju līgumu noslēgušie dzīvokļu īpašnieki pārstāv vairāk nekā pusi no dzīvojamā mājā esošo privatizācijas objektu skaita. (..).

Pamatojoties uz Pašvaldību likuma 10.panta pirmās daļas 21.punktu , likuma „Par valsts un pašvaldību dzīvojamo māju privatizāciju” 51.panta piekto daļu, Jelgavas novada dome **nolemj:**

1. Nodot nekustamā īpašuma ar kadastra Nr.54480060445, kas sastāv no zemes vienības 0, 193 ha platībā un uz tā esošas dzīvojamās mājas ar kadastra apzīmējumu 54480060445001, adrese Lietuvas iela 24, Eleja, Elejas pag., Jelgavas nov.LV-3023 apsaimniekošanas un pārvaldīšanas tiesības dzīvojamās mājas Lietuvas ielā 24 , Elejā dzīvokļu īpašnieku pilnvarotajai personai M. K.
2. Ar šī lēmuma spēkā stāšanās brīdi atzīt par spēku zaudējušu Jelgavas novada domes 2012.gada 25.jūlija lēmuma (sēdes protokols Nr.8; 16.§.) „Par daudzdzīvokļu dzīvojamo māju nodošanu apsaimniekošanā SIA “Jelgavas novada KU” 1.15.punktu.
3. Jelgavas novada Īpašumu pārvaldes vadītāja vietniekam organizēt lēmuma 1.punktā minētā nekustamā īpašuma pārvaldīšanas tiesību nodošanu.
4. Mājas pārvaldīšanas tiesību nodošanu-pārņemšanu veikt līdz 2024. gada 31.maijam.

Domes priekšsēdētāja pienākumu izpildītāja I.Vītola

Ruta Andrejeva 22037260